**ບົດຮຽນທີ 6: ການລົງທະບຽນ WhatsApp**

|  |
| --- |
| **1. ຄໍາອະທິບາຍເນື້ອໃນ** |
| ຂໍຕ້ອນຮັບສູ່ ບົດທີ 6!  ພວກເຮົາໄດ້ກະກຽມບົດຮຽນທີ່ມ່ວນໆນີ້ໄວ້ໃຫ້ທ່ານ. ມື້ນີ້ທ່ານຈະໄດ້ຮຽນຮູ້ກ່ຽວກັບ WhatsApp, ເຊິ່ງເປັນແອັບທີ່ໃຊ້ໂອ້ລົມສົນທະນາ ທີ່ນິຍົມທີ່ສຸດໃນໂລກ! ນັ້ນໝາຍຄວາມວ່າ ທ່ານສາມາດສື່ສານກັບບັນດາກຸ່ມຄົນທີ່ມີໂອກາດເປັນລູກຄ້າຂອງທ່ານໄດ້ງ່າຍຂຶ້ນຜ່ານຊ່ອງທາງນີ້.  ໃນ WhatsApp, ທ່ານສາມາດສົ່ງຂໍ້ຄວາມຫາລູກຄ້າ, ສົ່ງຂໍ້ມູນຂ່າວສານກ່ຽວກັບໂປຼໂມຊັນ, ຮູບພາບ, ວິດີໂອ, ແລະ ໄຟລ໌ຕ່າງໆໄດ້ຢ່າງວ່ອງໄວ ແລະ ບໍ່ມີຄ່າໃຊ້ຈ່າຍ.  ທ່ານຍັງສາມາດໂທດ້ວຍສຽງ ແລະ ໂທດ້ວຍວີດີໂອ ໂດຍບໍ່ເສຍຄ່າເຊັ່ນດຽວກັນ - ຫາກທີ່ທ່ານເຊື່ອມຕໍ່ກັບ ວາຍຟາຍ ຫຼື ໂມບາຍດາຕ້າ (ເຊື່ອມຕໍ່ສັນຍານວາຍຟາຍຜ່ານມືຖື).  ຂໍ້ດີອີກຈຸດໜຶ່ງຂອງ WhatsApp ແມ່ນ, ມັນຍັງສາມາດເຮັດວຽກໄດ້ດີໃນພື້ນທີ່ທີ່ມີສັນຍານອິນເຕີເນັດອ່ອນ.  ທ່ານພ້ອມທີ່ຈະລົງທະບຽນບັນຊີ WhatsApp ຂອງທ່ານແລ້ວບໍ?  **ປຸ່ມ:** ມາເລີ່ມກັນເລີຍ! |

|  |
| --- |
| **2. ຂ້າມໄປຂໍ້ຖັດໄປ** |
| ທ່ານມີບັນຊີ WhatsApp ແລ້ວບໍ່?  **ປຸ່ມ:** ມີແລ້ວ  **ປຸ່ມ:** ບໍ່ມີ |

|  |
| --- |
| **3. ຄຳອະທິບາຍເນື້ອໃນ** |
| ເອົາລະ! ທ່ານສາມາດຂ້າມບົດຮຽນນີ້ໄດ້. ແຕ່ທ່ານຕ້ອງການເພີ່ມເບີ WhatsApp ເຂົ້າໃນໂປຼໄຟລ໌ ToolaKit ຂອງທ່ານ ກ່ອນອອກຈາກນີ້ບໍ? ເຊິ່ງທ່ານສາມາດສະສົມຄະແນນໄດ້ດ້ວຍວິທີນີ້.  **ປຸ່ມ:** ອັບເດດໂປຼໄຟລ໌ຂອງຂ້ອຍ! |

|  |
| --- |
| **4. ຂ້າມໄປຂໍ້ຖັດໄປ** |
| ການລົງທະບຽນບັນຊີ WhatsApp ທຳອິດຂອງທ່ານ ແມ່ນງ່າຍຫຼາຍ. ຢ່າງໃດກໍ່ຕາມ, ທ່ານຄວນກະກຽມຂໍ້ມູນບາງສ່ວນ ກ່ອນທີ່ພວກເຮົາຈະເລີ່ມລົງທະບຽນ ແລະ ນີ້ແມ່ນສິ່ງທີ່ທ່ານຕ້ອງກຽມ:  1. ຊື່ທີ່ທ່ານຕ້ອງການໃຫ້ປະກົດໃນບັນຊີ WhatsApp  2. ເບີໂທລະສັບມືຖືທີ່ທ່ານຈະໃຊ້ເປັນເບີຂອງ WhatsApp  3. ຮູບພາບໂປຼໄຟລ໌ (ຮູບໂປຼໄຟລ໌ ອາດເປັນຮູບຂອງທ່ານ, ໂລໂກ້ທຸລະກິດ ຫຼື ໜ້າຮ້ານຂອງທ່ານ, ຫຼື ຜະລິດຕະພັນທີ່ທ່ານຈຳໜ່າຍ).  ທ່ານພ້ອມ​ແລ້ວຫຼື​ຍັງ?  **ປຸ່ມ:** ຂ້ອຍພ້ອມທີ່ຈະລົງທະບຽນແລ້ວ!  **ປຸ່ມ:** ຊ້າກ່ອນ, ໃຫ້ຂ້ອຍສຶກສາຄຳແນະນຳກ່ອນ! |

|  |
| --- |
| **5. ຂ້າມໄປຂໍ້ຖັດໄປ** |
| ຂໍຕ້ອນຮັບເຂົ້າສູ່ການຮຽນຮູ້ກ່ຽວກັບການລົງທະບຽນບັນຊີ WhatsApp! ທ່ານຕ້ອງການເລີ່ມດ້ວຍຫົວຂໍ້ໃດ?  **ປຸ່ມ:** ຂ້ອຍຢາກຮຽນທັງໝົດ!  **ປຸ່ມ:** ຂໍແຕ່ພາກການລົງທະບຽນ!  **ປຸ່ມ:** ຂໍແຕ່ພາກການເພີ່ມໝູ່ເພື່ອນ! |

|  |
| --- |
| **6. ເນື້ອໃນຂໍ້ຄວາມ ແລະ ຮູບພາບ** |
| ຂັ້ນຕອນທີ 1: ທ່ານສາມາດດາວໂຫລດແອັບນີ້ ໃນ Google Playstore ໂດຍພິມຄຳວ່າ “whatsapp” ໃສ່ໃນປ່ອງຊອກຫາ ດັ່ງທີ່ສະແດງໃນຮູບ. ຈາກນັ້ນ, ໃຫ້ກົດປຸ່ມ **ຕິດຕັ້ງ (Install)** ເພື່ອດາວໂຫລດແອັບ. ເມື່ອແອັບພ້ອມແລ້ວ, ປຸ່ມຕິດຕັ້ງ (Install) ກໍ່ຈະປ່ຽນເປັນປຸ່ມ **ເປີດ (Open)**, ຈາກນັ້ນທ່ານກໍ່ສາມາດກົດປຸ່ມນີ້ໄດ້.  **ປຸ່ມ**: ຂັ້ນຕອນຖັດໄປ |

|  |
| --- |
| **7. ເນື້ອໃນຂໍ້ຄວາມ ແລະ ຮູບພາບ** |
| ຂັ້ນຕອນທີ 2: ໃນລະຫວ່າງການລົງທະບຽນ, ແອັບຈະຖາມເບີໂທລະສັບ WhatsApp ຂອງທ່ານ. ຈົ່ງຄິດຢ່າງຮອບຄອບ ເພາະເບີໂທລະສັບທີ່ທ່ານຈະຕື່ມໃສ່ໃນນີ້ ຈະກາຍເປັນເບີ WhatsApp ທີ່ທ່ານຈະນຳໃຊ້ ແລະ ບອກຕໍ່ໃຫ້ກັບຜູ້ອື່ນໆ ທີ່ທ່ານຈະໄດ້ພົວພັນນຳ ແລະ ພວກເຂົາກໍຈະໃຊ້ມັນເພື່ອໂທຫາທ່ານຜ່ານທາງ WhatsApp. ໝາຍເລກໂທລະສັບນີ້ ອາດຈະແມ່ນເບີໂທລະສັບມືຖືປົກກະຕິຂອງທ່ານ ຫຼື ເບີແນັດ (NET). ເມື່ອທ່ານຕື່ມເບີໂທລະສັບແລ້ວ ໃຫ້ທ່ານກົດໃສ່ປຸ່ມ ຖັດໄປ(Next), ຫຼັງຈາກນັ້ນ WhatsApp ຈະສົ່ງເລກລະຫັດ 6 ຕົວຜ່ານທາງຂໍ້ຄວາມສັ້ນ (SMS) ເຂົ້າເຄື່ອງໂທລະສັບຂອງທ່ານ, ເຊິ່ງເລກລະຫັດ 6 ຕົວເລກນີ້ ແມ່ນຕົວເລກທີ່ທ່ານຕ້ອງໃຊ້ເພື່ອຢືນຢັນບັນຊີ WhatsApp ຂອງທ່ານ, ດັ່ງນັ້ນ ກະລຸນາກວດສອບໃຫ້ແນ່ໃຈວ່າ ທ່ານສາມາດເຂົ້າເບິ່ງຕົວເລກນີ້ໄດ້ ເພື່ອໃຊ້ລະຫັດນີ້ມາຢືນຢັນ!  **ປຸ່ມ:** ເຂົ້າໃຈແລ້ວ! |

|  |
| --- |
| **8. ເນື້ອໃນຂໍ້ຄວາມ ແລະ ຮູບພາບ** |
| ຂັ້ນຕອນທີ 3: ອັບເດດໂປຼໄຟລ໌ ໃນ WhatsApp ຂອງທ່ານດ້ວຍຊື່ ແລະ ຮູບໂປຼໄຟລ໌ຂອງທ່ານ. ຫຼັງຈາກນັ້ນ, ໃຫ້ກົດໃສ່ປຸ່ມ **ຖັດໄປ (Next)**. ພຽງແຕ່ເທົ່ານີ້! ທ່ານກໍ່ຈະມີບັນຊີ WhatsApp ທໍາອິດຂອງທ່ານແລ້ວ!  **ປຸ່ມ:** ເຂົ້າໃຈແລ້ວ! |

|  |
| --- |
| **9. ຂ້າມໄປຂໍ້ຖັດໄປ** |
| ຕອນນີ້ທ່ານພ້ອມແລ້ວ, ຢາກເລີ່ມເລີຍບໍ່ ຫຼື ທ່ານຢາກອ່ານຄຳແນະນໍາເພີ່ມເຕີມກ່ອນ?  **ປຸ່ມ:** ຊ້າກ່ອນ! ຂ້ອຍຕ້ອງການທົບທວນຂັ້ນຕອນຕ່າງໆທີ່ຜ່ານມາ ອີກຄັ້ງ.  **ປຸ່ມ:** ຄໍາແນະນໍາເພີ່ມເຕີມກ່ຽວກັບການເພີ່ມໝູ່ໃນ WhatsApp!  **ປຸ່ມ:** ຂ້ອຍພ້ອມທີ່ຈະລົງທະບຽນແລ້ວ. |

|  |
| --- |
| **10. ເນື້ອໃນຂໍ້ຄວາມ ແລະ ຮູບພາບ** |
| ຄຳແນະນຳທີ 1: ໃນໜ້າຫຼັກ WhatsApp ຂອງທ່ານ, ທ່ານສາມາດກົດໃສ່ສັນຍາລັກວົງມົນສີຂຽວ ທີ່ຢູ່ເບື້ອງຂວາດ້ານລຸ່ມ ເພື່ອເລີ່ມຂະບວນການ.  **ປຸ່ມ:** ຄໍາແນະນໍາຖັດໄປ |

|  |
| --- |
| **11. ເນື້ອໃນຂໍ້ຄວາມ ແລະ ຮູບພາບ** |
| ຄຳແນະນຳທີ 2: ຖ້າທ່ານອະນຸຍາດໃຫ້ WhatsApp ເຂົ້າເຖິງລາຍລະອຽດການຕິດຕໍ່ທາງໂທລະສັບຂອງທ່ານ, ມັນກໍ່ຈະອັບເດດລາຍຊື່ຕິດຕໍ່ WhatsApp ຂອງບັນດາໝູ່ເພື່ອນຂອງທ່ານທີ່ມີ WhatsApp ຢູ່ແລ້ວ. ເພື່ອຄົ້ນຫາຜູ້ທີ່ທ່ານຢາກໂທຫາ, ກໍສາມາດກົດໃສ່ປຸ່ມ  ແລະ ຫຼັງຈາກນັ້ນ ໃຫ້ພິມຊື່ຂອງພວກເຂົາໃສ່ໃນປ່ອງດັ່ງກ່າວເພື່ອຄົ້ນຫາ.  ຖ້າທ່ານບໍ່ສາມາດຄົ້ນຫາບຸກຄົນນັ້ນໄດ້, ກະລຸນາຖາມເບີ WhatsApp ຂອງພວກເຂົາ, ຫຼັງຈາກນັ້ນໃຫ້ ກົດໃສ່ປຸ່ມ **ລາຍຊື່ຜູ້ຕິດຕໍ່ໃໝ່ (New contact)** ຖ້າທ່ານຕ້ອງການເພີ່ມບຸກຄົນເຫຼົ່ານັ້ນໃຫ້ເປັນໝູ່ໃນ WhatsApp ຂອງທ່ານ.  ຖ້າທ່ານຕ້ອງການສົ່ງຂໍ້ຄວາມຫາກຸ່ມຄົນ, ແມ່ນໃຫ້ກົດໃສ່ **ກຸ່ມໃໝ່ (New group).** ທ່ານຕອ້ງແນ່ໃຈວ່າມີພວກເຂົາ ເປັນໝູ່ໃນ WhatsApp ແລ້ວ, ກ່ອນທີ່ທ່ານຈະສາມາດເຊີນພວກເຂົາເຂົ້າຮ່ວມໃນກຸ່ມໄດ້.  **ປຸ່ມ:** ຄໍາແນະນໍາຖັດໄປ |

|  |
| --- |
| **12. ເນື້ອໃນຂໍ້ຄວາມ ແລະ ຮູບພາບ** |
| ຄຳແນະນຳທີ 3: ຫາກທ່ານກົດໃສ່ປຸ່ມ **ຜູ້ຕິດຕໍ່ໃໝ່ (New contact)** ເພື່ອເພີ່ມຜູ້ຕິດຕໍ່ໃໝ່, ໜ້າຈໍນີ້ຈະປາກົດຂຶ້ນຄືໃນຮູບ. ທ່ານສາມາດເພີ່ມ **ຊື່ (Name)** ແລະ **ເບີໂທລະສັບ (Phone)** ຂອງພວກເຂົາ ຄືກັນກັບທີ່ທ່ານເພີ່ມຊື່ລາຍຊື່ຕິດຕໍ່ໃນໂທລະສັບຂອງທ່ານ. ຫຼັງຈາກນັ້ນ, ໃຫ້ກົດໃສ່ປຸ່ມ **ບັນທຶກ (Save)**. ຖ້າພວກເຂົາມີບັນຊີ WhatsApp ຢູ່ແລ້ວ, ຊື່ຂອງພວກເຂົາຈະຖືກລົງທະບຽນເຂົ້າໃນບັນຊີລາຍຊື່ຕິດຕໍ່ໃນ WhatsApp ຂອງທ່ານ.  **ປຸ່ມ:** ຂ້ອຍພ້ອມທີ່ຈະລົງທະບຽນແລ້ວ!  **ປຸ່ມ**: ຊ້າກ່ອນ - ຂ້ອຍຢາກທົບທວນຄໍາແນະນໍາຄືນອີກຄັ້ງ! |

|  |
| --- |
| **13. ຄຳອະທິບາຍ** |
| ກ່ອນທີ່ທ່ານຈະດຳເນີນຕໍ່ໄປ, ທ່ານຄວນຮູ້ວ່າ ທ່ານສາມາດສະສົມຄະແນນໄດ້ໂດຍການອັບເດດໂປຼໄຟລ໌ ToolakKit ດ້ວຍເບີ WhatsApp ຂອງທ່ານ.  ຢ່າລືມອັບເດດໂປຼໄຟລ໌ ToolaKit ຂອງທ່ານ ຫຼັງຈາກບົດຮຽນນີ້!  **ປຸ່ມ:** ເຂົ້າໃຈແລ້ວ! |